OpenLLM-France/wikimedia huggingface dataset:
# La Carballeda

La Carballeda (astur-leoneraz La Carbayeda) Zamorako probintziaren iparraldean dagoen eskualdea da. 1,216.54 km2-ko azalera dauka eta 3.506 biztanle zituen 2008an (2.88 bz/km2).
Mombuey herriburua da, gaur egun udalerririk populatuena ez bada ere.

## Geografia

Kokapen geografikoari dagokionez, mendebaldean Sanabria, iparraldean La Cabrera eskualdea (Leongo probintzia), ekialdean Benavente y Los Valles, hego-ekialdean Tierra de Tábara, hegoaldean Aliste eta hego-mendebaldean Bragançako barrutia (Portugal) eskualde mugakide ditu.
Tera ibaiak eta bere adarra den Negro ibaiak eskualdea zeharkatzen dute, Cabrera Baja eta Culebrako mendilerroen artean.

## Udalerriak

| Udalerria | Azalera | Biztanleak (2008) | Herriak |
| Cernadilla | 36.33 | 166 | Anta de Tera, San Salvador de Palazuelos eta Valdemerilla. |
| Espadañedo | 77.78 | 171 | Carbajales de la Encomienda, Farmamontanos de la Sierra, Letrillas, Utrera de la Encomienda eta Vega del Castillo. |
| Justel | 50.67 | 122 | Quintanilla eta Villalverde. |
| Manzanal de Arriba | 131.7 | 436 | Codesal, Folgoso de La Carballeda, Linarejos, Pedroso, Sagallos, Sandin eta Santa Cruz de Los Cuérragos. |
| Manzanal de los Infantes | 64.76 | 149 | Donadillo, Dornillas, Lanseros, Otero de Centenos eta Sejas de Sanabria. |
| Molezuelas de la Carballeda | 34.68 | 89 | |
| Mombuey | 41.31 | 438 | Fresno de la Carballeda eta Valparaíso. |
| Muelas de los Caballeros | 66.74 | 236 | Donado eta Gramero. |
| Otero de Bodas | 49.94 | 210 | Val de Santa María. |
| Peque | 38.9 | 174 | |
| Rionegro del Puente | 53.69 | 331 | Santa Eulalia del Río Negro, Valleluengo eta Villar de Farfón. |
| Villardeciervos | 84.32 | 491 | Cional eta Manzanal de Abajo. |

## Kanpo estekak

* (Gaztelaniaz)Codesal (Sanabria-La Carballeda)
* Datuak: Q2994926
* Multimedia: La Carballeda / Q2994926
# La Carlota

La Carlota Kordobako probintziako udalerria da Vega del Guadalquivir eskualdean dagoena. 2009ko urtarrilaren 1eko erroldaren arabera herriak 12.827 biztanle zituen.
Pablo Olabidek sustatutako XVIII. mendeko nekazaritza politikaren proiektu garrantzitsuenetariko bateko parte bat izan zen La Carlota herria. Gaztela eta Andaluzia lotzen zituzten bideak jendez betetzeko, eta besteak bestea lapurretei aurre egiteko, sei mila kolono alemaniar, holandar eta espainiar katoliko kokatu zituzten eremu horretako hogeita hamar herri eta herrixketan, hiru zentro berriren inguruan: La Carolina, La Carlota eta La Luisiana. 1775ean, herriok bideragarri zirela erakutsita, nobleek eta Elizak herri hauei, La Carlota barne, zituzten abantailak kendu eta herri arruntak bihurtu ziren. Erabaki honen ondorioz, herri hau Andaluziako herri berezi bat izatetik, beste herri arrunt bat izatera bilakatu zen.

## Ikus, gainera

* Kordobako udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q749022
* Multimedia: La Carlota, Spain / Q749022
# La Capitana

La Capitana Villaverde Turtziozko auzoa da. Administratiboki Kantabrian dagoen arren, berez Bizkaiko barrendegia da, eta horregatik Euskal Herrikoa dela jo ohi da; zehazki, Bizkaiko Enkarterri eskualdekoa.

## Erreferentziak

* ↑ Euskaltzaindia: 145. araua: Bizkaiko herri izendegia.

## Kanpo estekak

* Datuak: Q5962682
# Ko Yao Yai

Ko Yao Yai Ko Yao artxipelagoko uharterik handiena da. Uharte taldea Phang Nga badian dago, Thailandiako Phang Nga probintzian. "Ko Yao Yai" hitzak "Yao uharte handia" esan nahi du.

## Kokapena

Artxipelagoko beste uharte nagusia Ko Yao Noi (Yao Uharte Txikia) da, Ko Yao Yairen iparraldeko irteeran dago eta itsasarte batek banatzen du bertatik.
Ko Yao Yairen populazioa 8.000koa da gutxi gorabehera, eta Ko Yao Noirena, berriz, 4500ekoa. Artxipelagoaren eremua 137,6 km² da. Bangkoketik 600 km hegoaldera eta Phuket edo Phang Ngatik 50 km. ingurura dago. Ko Yao Noi ezagunagoa da bisitarien artean, instalazio gehiago baititu.

## Kondaira

Kondairek diote Ko Yao uhartea bi uhartetan banatu zela itsas sugeen aurka borrokatuz.

## Erreferentziak

* ↑ https://web.archive.org/web/20110902123419/http://www.heimatgardens.com/

## Kanpo estekak

* (Ingelesez):Uhartearen mapa.
* (Gaztelaniaz):Informazio turistikoa.
* Datuak: Q1826791
* Multimedia: Ko Yao Yai / Q1826791
# Ko e fasi ʻo e tuʻi ʻo e ʻOtu Tonga

Ko e fasi ʻo e tuʻi ʻo e ʻOtu Tonga (euskaraz: «Tonga uharteetako erregearen abestia») Tongako nazio ereserkia da. Eguneroko bizitzan Fasi fakafonua izenez ezagunagoa da (euskaraz: «Abesti nazionala»). Ereserkiaren letra Uelingatoni Ngū Tupoumalohi printzeak idatzi zuen, eta musika Carl Gustavus Schmittek. 1874. urtean erabili zen lehen aldiz.

## Hitzak

    ʻE ʻotua māfimafi
    ko homau ʻeiki koe
    ko koe ko e falalaʻanga
    mo e ʻofa ki Tonga.
    ʻAfio hifo ʻemau lotu
    ʻaia ʻoku mau faí ni
    mo ke tali homau loto
    ʻo maluʻi ʻa Tupou.

## Erreferentziak

* ↑ (Ingelesez) National Anthem of Tonga act. jatorrizkotik artxibatua (artxibatze data: 2007/07/04).
* ↑ (Ingelesez) «National Anthem» Tonga Royal Palace.

## Kanpo estekak

* Datuak: Q755676
* Multimedia: National anthem of Tonga / Q755676
# Ko Takamoro

Ko Takamoro (japonieraz: 高師 康, 1907ko azaroaren 9a - 1995eko martxoaren 26a) Japoniako futbolaria izan zen.

## Selekzio nazionala

Japoniako selekzioarekin :
| Urtea | Partida | Gol |
| 1927 | 2 | 0 |
| Guztira | 2 | 0 |

## Kanpo loturak

* National Football Teams
* Japan National Football Team Database
* Datuak: Q1905322
# Ko Vaya (Arizona)

Ko Vaya Ameriketako Estatu Batuetako erroldak esleitutako leku bat da. Pima konderrian kokatuta dago, Arizona estatuan. 43 biztanle ditu, 2,848386 kilometro koadroko azaleran banatuta.

## Ikus, gainera

* Pima konderrian

## Kanpo estekak

* Datuak: Q28386
# Ko Shimura

Ko Shimura (japonieraz: 志村 滉, 1996ko apirilaren 27a - ) Japoniako futbolaria da.
Hainbat futbol taldetan jokatu du, esaterako Júbilo Iwata.

## Kanpo estekak

* (Japonieraz) J.League Data Site
* Datuak: Q20040592
# Ko e Iki he Lagi

Ko e Iki he Lagi (Jauna Zeruan) Niueko ereserki nazionala da. Hitzak niuera hizkuntza polinesiarrean daude.

## Niuerazko testua

Ko e Iki he Lagi Kua fakaalofa mai Ki Niue nei, ki Niue nei Kua pule totonu E Patuiki toatu Kua pule okooko ki Niue nei
Ki Niue nei, ki Niue nei Ki Niue nei, ki Niue nei Ki Niue nei, ki Niue nei Ki Niue nei
Kua pule okooko ki Niue nei Kua pule ki Niue nei

## Euskaraz

Jauna Zeruan Niue maite duena Adeitsu agintzen duena Ahalguztiduna Niueren gainean erabat agintzen duena
Niueren gainean, Niueren gainean Niueren gainean, Niueren gainean Niueren gainean, Niueren gainean Niueren gainean
Niueren gainean erabat agintzen duena Niueren gainean agintzen duena

## Iturria

Testua atera den iturria hauxe da: Aiao Kaulima eta Clive H. Beaumont, Learning Niuean, Book 2: Tohi Ako Vagahau Niue liburua, 13. ikasgaia. ISBN 0-9583383-9-6

## Ikus, gainera

* Munduko ereserkien zerrenda
* Niue

## Kanpo estekak

* (Ingelesez) Ereserkia bideo honetan.
* (Ingelesez) Hitzak My world guide webgunean.
* Datuak: Q179078
# Ko Yanagisawa

Ko Yanagisawa (japonieraz: 柳澤 亘, Yanagisawa Ko, 1996ko ekainaren 28a -) Japoniako futbolaria da.
Hainbat futbol taldetan jokatu du, esaterako FC Gifu.

## Kanpo estekak

* (Japonieraz) J.League Data Site
* Datuak: Q60990110
# Koadernaketa

Koadernaketa liburu edo beste dokumentu bateko orriak kartoi, oihal edo beste material bateko estalkien artean biltzeko jarduera eta artea da.

## Kanpo estekak

* Datuak: Q240471
* Multimedia: Bookbinding / Q240471
# Koadrante (argipena)

Koadrante hitzak adiera zenbait ditu:
* geometrian, koadrantea, planoa eta zirkulua banatzen diren lau zatietako bakoitza;
* geodesian eta astronomian, koadrantea, angeluak neurtzeko tresna.
# Juan Urkizu

Juan José Urkizu Sustaeta (Ondarroa, 1901eko ekainaren 24a - 1982ko azaroaren 22a) euskal herritar futbolaria izan zen, Osasunan eta Athleticen jokatu zuena.

## Palmaresa

* 3 Liga (1929-30, 1930-31 eta 1934-35)
* 4 Errege Kopa (1930, 1931, 1932 eta 1933)

## Kanpo estekak

* Fitxa - www.athletic-club.net
* Datuak: Q3810926
* Multimedia: Juan José Urquizu / Q3810926
# Juan Valera

Juan Valera Alcalá-Galiano (Cabra, Kordoba, Espainia, 1824ko urriaren 18a - Madril, Espainia, 1905eko apirilaren 18a) espainiar idazlea eta diplomatikoa izan zen.

## Biografia

Granadako eta Madrilgo unibertsitateetan ikasketak egin ondoren diplomazia hartu zuen lankidetzat; Napoli, Lisboa, Rio de Janeiro, Dresden, San Petersburgo, Frankfurt, Washington, Brusela eta Vienan izan zen enbaxadore. 1868. urtean Espainiako estatuko idazkaria izendatu zuten Madrilen.
Diplomatiko trebea izan bazen ere, idazle gisa nabarmendu zen batez ere. Egunkari ezagun batzuetan artikuluak eta saiakerak idatzi ondoren (1862, Sobre el Quijote; 1864, Estudios críticos sobre literatura, política y costumbres de nuestro días), 1873. urtean argitaratu zuen bere lehen eleberria, arrakasta handia izan zuena, eta, maisutasun handiz, Andaluziako nekazarien bizimodua islatu zuena: Pepita Jiménez. Ondoren Las ilusiones del doctor Faustino (1875, Faustino doktorearen ametsak) eta Doña Luz (1879) eleberriak idatzi zituen.
1881. urtean bizitza guztirako senatari izendatu zuten eta, Ameriketan eta Europan zehar bidaiatu ondoren, 1895ean Espainiara itzuli zen. Handik gutxira argitaratu zuen bere eleberri ospetsuenetako bat, Juanita la Larga (Juanita Luzea). 1861 urteaz gero Espainiako Errege Akademiako kidea zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q463630
* Multimedia: Juan Valera / Q463630
# Juan Vicente Gómez

Juan Vicente Gómez Chacón (1857ko uztailaren 24a - 1935eko abenduaren 17a) Venezuelako militarra eta Venezuelako presidentea izan zen 1908tik 1935ean hil zen arte. Presidentea izan zen hiru aldiz garai hartan, eta hautatu gabeko militar indartsu gisa gobernatu zuen gainerako garaian.
* Datuak: Q317990
* Multimedia: Juan Vicente Gómez / Q317990
# Juan Usabiaga

Juan Usabiaga Laskibar (Donostia, 1879ko azaroaren 15a - Zaragoza, 1953ko ekainaren 12a) gipuzkoar politikari eta ingeniaria izan zen, Partido Republicano Radicalaren kidea.
Errenteriako Papelera Española enpresaren zuzendaria, bere aitak sortutako La Voz de Guipúzcoaren jabea izan zen. 1931ko hauteskunde orokorretan Gipuzkoa ordezkatu zuen Espainiako kongresuan. 1935ean Joaquín Chapaprietaren Gobernuko nekazaritza-ministro bilakatu zen.
# Juan Velarde Fuertes

Juan Velarde Fuertes (Salas, Asturias, 1927ko ekainaren 26a - Madril, 2023ko otsailaren 3a) espainiar ekonomista izan zen.
Madrilen eta Bartzelonan egin zituen ikasketak. Revista del Trabajo eta Anales de Economía aldizkarietako zuzendari izan zen, eta Zientzia Moral eta Politikoetako Errege Akademiako kidea. Lanik aipagarrienak hauek ditu: La política económica de la dictadura (1968), Sobre la decadencia económica de España (1969), Introducción a la historia del pensamiento económico español contemporáneo (1974), Economía y sociedad de la transición (1978), Decadencia y crisis en Andalucía (1982), La Hacienda Pública en la dictadura (1986), Los años perdidos: crítica sobre la política económica española de 1982 a 1995 (1996), España en la Unión Europea: balance de un decenio (1996), Algunas cuestiones clave para el siglo XXI (2000), La economía española ante el siglo XXI (2005), España ante la socialización económica: una aproximación con complementos y sin descargo de conciencia (2005) eta Cien años de economía española (2009). Artikulu eta saiakera asko idatzi ditu, Investigaciones Económicas, Revista de Historia Económica, Papeles de Economía Española, Anales de la Real Academia de Ciencias Morales y Políticas, Revista Económica de Catalunya, Boletín de la Real Sociedad Geográfica, Pensamiento Iberoamericano, Economistas eta beste zenbait aldizkari espezializatutan argitaratuak. 1992an, Gizarte Zientzietako Asturiasko Printzea saria eman zioten ibilbide profesionala aintzatesteko.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q3753442
# Juan Villela

Juan Villela Olabarrieta (Arrigorriaga, 1563ko martxoaren 13a - Madril, 1630eko urtarrilaren 3a) bizkaitar politikaria izan zen. Oñatiko Unibertsitatean zuzenbide kanoniko ikasi ondoren, bertoko erretore bihurtu zen. 1591n Perura joan zen eta bertan aritu zen 1611n penintsulara itzuli arte. Handik aurrera Indietako Batzordean lan egin zuen.
# Juan Uriagereka

Juan Uriagereka (Coruña, 1959) hizkuntzalaritzan katedraduna, Marylandeko Unibertsitatean, 1989tik irakasten baitu han.
Filologian lizentziaduna, Deustuko Unibertsitatean, eta Hizkuntzalaritzan doktore, Connecticuteko Unibertsitatean. 2010etik Maryland Unibertsitateko Irakasleen errektoreorde da.Graduatu Programako zuzendari izan da Marylanden, eta irakasle bisitari Europako eta Amerikako hamar unibertsitatetan.
Biohizkuntzalaritza ikertzen du; hau da, giza hizkuntzara hurbiltzen da, natura-zientzien ikuspuntutik. Berrehun hitzalditik gora eman ditu lau kontinentetan. eta 20 doktore-tesi zuzendu ditu.
Uriagerekak 1999an ortografia anizkoitzaren eredua (ingelesez: multiple spell-out model) asmatu zuenetik, teorizazio sintaktikoan eragin handiena izan duen ikerketa-ildoetako bat izan da nazioartean. Ereduak hizkuntzaren kontu minimalistaren funtsezko elementu bat sinplifikatu zuen, sintaxiaren eta haren jabetze-prozesuaren isla zehatzagoa eginez. Hizkuntzalaritzako pentsamendu berriena fisikatik, biologiatik eta animalien portaeratik ateratako ikuspegiekin konbinatzen du, Noam Chomskyk Biohizkuntzalaritza (edo biolinguistika) moduan lehen aldiz deskribatutako eremuan aurrera egiteko.

## Sariak eta errekonozimenduak

* 2001: Euskadi Ikerketa Saria,
* Hizkuntzari Buruzko Liburu Profesionalik Onenaren Saria, American Association of Publishers elkarteak emanda, Rhyme and Reason (1998) obragatik (gaztelaniaz, Pies y Cabeza, 2005).
* Lau proiektu eskuratu ditu AEBtako National Science Foundation-etik

## Erreferentziak

* ↑ Uriagereka, Juan. (2020). www.jakiunde.eus (Noiz kontsultatua: 2021-01-27).
* ↑ «Juan Uriagereka. Hizkuntzalaritzan doktorea: Gorroto ditut definizioak - Euskonews» www.euskonews.eus (Noiz kontsultatua: 2021-01-27).
* ↑ (Ingelesez) «New book by Juan Uriagereka» linguistics.umd.edu (Noiz kontsultatua: 2021-01-27).

## Kanpo estekak

* Juan Uriagerekawebgune pertsonal akademikoa Marylan-eko Unibertsitatean
* Juan Uriagereka The MIT Press
* «Juan Uriagereka. Hizkuntzalaritzan doktorea: Gorroto ditut definizioak» www.euskonews.eus
* Datuak: Q59609833
# Juan Valls (abeslaria)

Juan Valls (Oñati, Gipuzkoa) euskal musikaria da, ingelesez abesten duena.

## Ibilbidea

Bakarlari gisa hasi zen Juan Valls eta 2015ean atera zuen Life holds red lights on behind diskoa. Mondosonoro aldizkariak urte horretan Euskal Herrian eta Errioxan argitaratu ziren maketa onenetarikoen artean sailkatu zuena. Ameriketako Estatu Batuetako folk eta country doinuak batu zituen disko hartan. Ondorengo urteetan beste bi disko etorri ziren eta 2021ean Ramada Inn taldea sortu eta Vallsen abestiak biltzen dituen Pills for horses atera zuen.

## Diskografia
### Bakarka

* Life holds red lights on behind (2015)
* La Chunky Sessions (2017, La Chunky)
* Sudden but controlled (2020)

### Ramada Inn

* Pills for horses (2021)

## Erreferentziak

* ↑ «Juan Valls - Detalle artista - Kultura» ORAIN Gipuzkoa (Noiz kontsultatua: 2021-12-23).
* ↑ (Gaztelaniaz) «Las 10 mejores demos de 2015 de Zarata - Euskal Herria y La Rioja» MondoSonoro 2015-12-28 (Noiz kontsultatua: 2021-12-23).
* ↑ «Juan Valls: "Abestiak nik sortutakoak dira, baina inguruan ditudan musikarien ekarpen handia dute" - Oñati» Goiena.eus (Noiz kontsultatua: 2021-12-23).
* Datuak: Q110245244
# La Chapelle-de-Brain

La Chapelle-de-Brain (bretainieraz Chapel-Braen) Ille eta Vilaine departamenduan dagoen Bretainiako udalerria da.

## Kanpo estekak

* Datuak: Q1063105
* Multimedia: La Chapelle-de-Brain / Q1063105
# La Chapelle-de-Guinchay kantonamendua

La Chapelle-de-Guinchay kantonamendua Frantziako kantonamendu bat da. Saona eta Loira departamenduan dago, Borgoina-Franche-Comté eskualdean. Guztira 34 udalerri ditu eta La Chapelle-de-Guinchay da bere hiriburua.

## Kanpo estekak

* Datuak: Q175149
# Kontziliazio (argipena)

Kontziliazio hitzak haisera batean aurkakoak edo bateraezinak diren jarrerak eta egoerak bateragarri bilakatzeko prozesua adierazten du. Adiera zenbait ditu:
* lan kontziliazioa, lan jurisdikziora heldu aurretik lan harremanetan aurkakoak diren aldeak (enpresariak eta langileak, gehienetan) adostasun eta adiskidetze prozesu batera heltzea;
* kontziliazio pertsonal, familiar eta soziala, lan munduan emakume eta gizonen parte hartze orekatua bizitza familiarrean eta lan merkatuan, horretarako lan, gizarte eta hezkuntza sistemen berrantolatuz.
# La Frontera

La Frontera hitzak hurrengo esanahiak eduki ditzake:

## Geografian
### Espainian

* La Frontera: Cuencako probintziako udalerria.
* La Frontera: Hierro uharteko udalerria, Kanarietan.

### Txilen

* La Frontera: Txileko eskualdea.

## Musika taldeak

* La Frontera: rock musika talde espainiarra.

## Ikus, gainera

* Frontera
# La French

La French 2014ko Cédric Jimenez frantziar zinema zuzendariak zuzendutako thrillerra da.

## Argumentua

Oharra: Atal honek istorio osoa edo amaiera argitzen du.
1970eko hamarkadan Turkiatik morfina ekartzen duen banda batek, "la French" deitua, Marseilla gobernatzen du. Bertan heroina ekoiztu eta New Yorkera bidaltzen dute. Bandaren nagusia Gaëtan "Tany" Zampa da. Pierre Michel adingabeen epaile ohia instrukzio-epaile izendatuko dute baina "la French"en krimenak ia indargabetu ezinak direla konturatuko da.

## Aktoreak

* Jean Dujardin: Pierre Michel
* Gilles Lellouche: Gaëtan "Tany" Zampa
* Céline Sallette: Jacqueline Michel
* Mélanie Doutey: Christiane Zampa
* Guillaume Gouix: José Alvarez
* Benoît Magimel: Jacky Imbert "Le Fou"
* Bruno Todeschini: Le Banquier
* Moussa Maaskri: Franky Manzoni
* Féodor Atkine: Gaston Defferre
* Eric Godon: Zamparen abokatua
* Pauline Burlet: Lily
* Pierre Lopez: Jean Paci
* Éric Collado: Robert
* Cyril Lecomte: Marco Da Costa
* Jean-Pierre Sanchez: Fabrizio Mandonato
* Georges Neri: Charles Peretti
* Bernard Blancan: Lucien Aimé-Blanc
* Gérard Meylan: Ange Mariette
* Patrick Descamps: fiskala

## Kanpo estekak

* Datuak: Q16314359
# La Fresnais

La Fresnais (bretainieraz An Onneg) Ille eta Vilaine departamenduan dagoen Bretainiako udalerria da.

## Kanpo estekak

* Datuak: Q692901
* Multimedia: La Fresnais / Q692901
# La Fresneda

Aldearrodrigo Teruelgo udalerria da, Matarraña eskualdean dagoena.
2009ko urtarrilaren 1eko erroldaren arabera 501 biztanle zituen.

## Ikus, gainera

* Teruelgo udalerrien zerrenda

## Kanpo estekak

* (Gaztelaniaz) Udalari buruzko webgunea.
* Datuak: Q1651574
* Multimedia: La Fresneda / Q1651574
# La Fresnaie-Fayel

La Fresnaie-Fayel Frantziako udalerria da, Orne departamenduan dagoena, Normandia eskualdean. 2013an 55 biztanle zituen.

## Demografia
### Biztanleria

2007an La Fresnaie-Fayel udalerrian erroldatutako biztanleak 55 ziren. Familiak 24 ziren, horien artean 8 pertsona bakarrekoak ziren (4 bakarrik bizi ziren gizonak eta 4 bakarrik bizi ziren emakumeak), 8 seme-alabarik gabeko familiak ziren eta 8 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 36 etxebizitza zeuden, 22 familiaren etxebizitza nagusia ziren eta 14 bigarren erresidentzia ziren. Etxebizitza guzti hauek 36etxeak ziren. 22 etxebizitza nagusietatik 19 bere jabearen bizilekua ziren, 2 alokairuan okupaturik zeuden eta 1 doan lagata zegoen; 4 etxek hitu gela zituzten, 5 etxek lau zituzten eta 13 etxek bost zituzten. 20 etxek euren parking plaza propioa zuten azpian. 13 etxetan ibilgailu bat zegoen eta 9 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
La Fresnaie-Fayel udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 0 |
| 0 | 70-74 | 0 |
| 0 | 65-69 | 0 |
| 4 | 60-64 | 0 |
| 8 | 55-59 | 8 |
| 0 | 50-54 | 4 |
| 0 | 45-49 | 0 |
| 0 | 40-44 | 0 |
| 4 | 35-39 | 8 |
| 8 | 30-34 | 0 |
| 0 | 25-29 | 4 |
| 0 | 20-24 | 0 |
| 0 | 15-19 | 0 |
| 0 | 10-14 | 8 |
| 0 | 5-9 | 4 |
| 0 | 0tik 4ra | 4 |

## Ekonomia

2007an lan egiteko adina zuten pertsonak 38 ziren, horien artean 23 aktiboak ziren eta 15 inaktiboak ziren. 23 pertsona aktiboetatik 19 lanean zeuden (10 gizon eta 9 emakume) eta 4 langabezian zeuden (2 gizon eta 2 emakume). 15 pertsona inaktiboetatik 5 erretiraturik zeuden, 4 ikasten zeuden eta 6 "bestelako inaktibo" gisa sailkaturik zeuden.

### Ekonomia jarduerak

2007an zeuden 3 komertzioetatik, 1 eraikuntza enpresa zen, 1 ibilgailuen saltze eta konpontze enpresa zen eta 1 «beste zerbitzu jarduera batzuk» multzoan sailkatutako enpresa zen.
2009an norbanakoentzat zegoen zerbitzu bakarra igeltseroa zen.
2000. urtean La Fresnaie-Fayel udalerrian 5 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1095934
* Multimedia: La Fresnaie-Fayel / Q1095934